Pozdravljeni,

samo še nekaj ur nas čaka do konca pouka. Ta teden boste imeli novo kuharsko nalogo. Po elektronski pošti vam bom v naslednjem tednu natančno napisala kaj vam manjka. Brez oddanih vseh nalog imate predmet neocenjeno. Sledite pa vsem navodilom, ki so napisana. V primeru, da naloga ni popolna in, da tudi ob moji prošnji, da oddate popravke, le-teh ni, naloga pomeni za neoddano.

Torej pa se lotimo dela. Najprej poskrbite za pripravo pulta, pripomočkov, vaše higiene in organizirajte si potek dela.

Sedaj pa RECEPT..

Malce več dela boste imeli s samo pripravo, ker boste sami poskrbeli za RECEPT. In sicer naloga je RIŽEV PUDING. Ker že dobra dva meseca delate z računalnikom, boste poiskala na spletu recept za rižev puding. Pozorni bodite na recepte, ki ne vsebujejo preveč sestavin. Rižev puding je enostaven.. podoben mlečnemu rižu.

Naloga vaša je:

Najdi PRIMEREN recept. Prilagodi ga po svojih željah (začimbe, dekoracija, sadje, čokolada..). Dekoriraj kot si dekoriral/-a zajtrk.

V zvezek zapiši naslov: RIŽEV PUDING po moje

Prepiši recept v zvezek. Recept prepiši v dveh delih. Najprej sestavine, potem pa še postopek.

Naštej tudi vse pripomočke, ki si jih uporabil/-a za pripravo pudinga.

Pošlji mi eno fotografijo pripravljenega in dekoriranega pudinga in eno fotografijo vseh pripomočkov, ki si jih uporabljal/-a.

Za konec pa še poišči kaj sploh je RIŽEV PUDING. Torej, kdaj se ga običajno postreže, v kateri kulturi se je pojavil.. Najdi vsaj eno informacijo o pudingu.

Fotografije pošlji na gospodinjstvonadaljavo@gmail.com

Dodatek: za vse, ki imate težave s pošiljanjem elektronske pošte in pošiljanjem fotografij. V gmailu izberete »novo sporočilo« in vpišete v okence »Za«, moj elektronski naslov. V zadevo zapišete na primer »Naloga GOS« ali pa »Rižev puding«. Potem v sporočilo (največje okence) zapiši opis kaj si mi poslal/-a. Pišete v slovenščini, zgoraj je pozdrav, spodaj pozdrav, ne pozabite pa tudi na ime in priimek. Spodaj pod tem sporočilom pa najdeš gumb »Priponka« oziroma sliko sponke. Kliknete in izberete fotografijo, ki je na vašem računalniku ali telefonu, ki ste jih prej naložili in mail pošljete.

Nalog, ki bodo prihajale brez zadev, ali bodo opisi nalog v zadevi, brez sporočila kaj pošiljate in tako dalje, bo naloga zavrnjena.

Če bo kakšna težava pri nalogi se takoj obrnite name. Tudi, če ne boste prepričani o receptu mi ga pošljite in vam bom svetovala, če je primeren.

Lep pozdrav, Tanja ☺